ข้อกำหนดและเงื่อนไขการให้บริการสำหรับสมาชิก
ข้อกำหนดและเงื่อนไขการให้บริการสำหรับศิลปิน
ทาง Myrakoko (“Myrakoko.com” “เรา” หรือ “เว็บไซต์”) เปิดบริการให้ผู้ใช้ (“ท่าน”,”ผู้ใช้”, “สมาชิก”) สามารถเผยแพร่ โปรโมท แชร์ข้อมูล แสดงความคิดเห็น และซื้อ-ขายสินค้า ที่มีผลงานศิลปะของสมาชิกศิลปิน (“สินค้า”, “ผลงาน”, “ชิ้นงาน”) มีนโยบายการบริหารและใช้ข้อมูลของสมาชิก โดยเราถือปฏิบัติอย่างเคร่งครัดว่าด้วยเรื่องความเป็นส่วนตัวของผู้ใช้งานเว็บไซต์ myrakoko.com เป็นเรื่องสำคัญ ไม่ว่าจะจัดเก็บ รักษา เปิดเผย โอน หรือใช้ข้อมูลส่วนตัวของท่านตามที่กำหนดไว้ด้านล่างนี้
เมื่อท่านสมัครสมาชิกเพื่อใช้บริการเว็บไซต์ เราอาจจะมีการเปิดเผยชื่อผู้ใช้ของท่านบนเว็บไซต์ หรือบนเนื้อหาที่เกี่ยวข้อง เช่นหน้าโปรไฟล์ รูป ชื่อผู้ติดตาม เป็นต้น และอนุญาตให้ผู้เยี่ยมชมค้นหาชื่อผู้ใช้ของท่านบนเว็บไซต์ (ไม่ใช่อีเมล) หรือ แสดงข้อมูลบางอย่างที่แสดงหน้าดิสเพล์ และโปรดระมัดระวัง เมื่อท่านโพสแสดงความคิดเห็นหรือทำกิจกรรมใดๆ บนหน้าเว็บไซต์ ข้อมูลส่วนตัวบางอย่างอาจแสดงสู่สาธารณชน ไม่ว่าจะเป็นรูปโปรไฟล์ รูปภาพ รูปผลงาน หรือข้อมูลอื่นๆ ที่ท่านตั้งค่าให้เห็นเป็นสาธารณะ ซึ่งผู้ใช้ท่านอื่นสามารถติดต่อท่านผ่านช่องคอมเมนท์ หรือช่องทางอื่นๆ ที่ท่านส่งมาหาเรา อาจจะถูกเผยแพร่ไปสู่ช่องทางและสื่ออื่นๆ ได้ ดังนั้นแสดงข้อมูลด้วยความระมัดระวัง
ผู้ใช้สามารถเข้าใช้งานเว็บไซต์ได้โดยที่ยังไม่ต้องสมัครสมาชิก ซึ่งท่านสามารถเข้าชมผลงาน และติดต่อเราได้ แต่หากเป็นการกระทำอื่นๆ บนเว็บไซต์ที่สงวนไว้แก่สมาชิกเท่านั้น เช่น การอัพโหลด ซื้อ-ขายผลงาน แสดงความคิดเห็น แชร์ ท่านจำเป็นต้องมีการสมัครบัญชีผู้ใช้ ของ myrakoko ไว้ และการสมัครนั้นจำเป็นต้องกรอก ชื่อ ที่อยู่ อีเมล เบอร์โทรศัพท์ เลขบัญชีธนาคาร และข้อมูลส่วนตัวอื่นๆ ตามแบบฟอร์มที่ร้องขอไว้ เพื่อประกอบการดำเนินการใดๆ ในเว็บไซต์
เว็บไซต์มีการปลั๊กอินการสมัครสมาชิกผ่าน Facebook เพื่อให้การสมัครสมาชิกง่ายและรวดเร็วขึ้น ซึ่งเราอาจสามารถเข้าถึงข้อมูลเกี่ยวกับท่านที่ให้ไว้ด้วยความสมัครใจกับบัญชี Facebook ภายใต้นโยบายการใช้งานต่างๆ ของ Facebook ซึ่งเราจะจัดเก็บข้อมูลส่วนตัวของท่านที่ได้รับ มาปฏิบัติตามนโยบายความเป็นส่วนตัวของ myrakoko เช่นกัน แต่หากเกิดกรณีที่ท่านทำผิดข้อบังคับของ Facebook หรือ เว็บไซต์อื่น ทาง myrakoko จะไม่มีส่วนเกี่ยวข้องในการรับผิดชอบต่อความเสียหายใดๆ ทั้งสิ้น
เรามีการจัดเก็บข้อมูลเกี่ยวกับการใช้งานบนเว็บไซต์ เช่น วัน เวลาที่เข้าใช้งาน ความถี่ในการเข้าใช้งาน บุคคลที่ท่านกำลังติดตาม รูปภาพที่ท่านคลิก เว็บไซต์ก่อนหน้าที่ท่านเข้า บราวเซอร์ที่ใช้ ฯลฯ เราได้เก็บข้อมูลส่วนนี้เพื่อใช่ในเชิงสถิติเท่านั้น ยกตัวอย่างเช่น การวิเคราะห์พฤติกรรมการเข้าใช้บริการ Myrakoko ทำการศึกษาและทำความเข้าใจพฤติกรรมการเข้าใช้งานเว็บไซต์ เพื่อเป็นประโยชน์ในการพัฒนาเว็บไซต์ให้ดีขึ้นต่อไป ซึ่งอาจจะมีบุคคลที่สามมาเป็นผู้ดูแลด้วยแต่จะอยู่ภายใต้การดูแลของ Myrakoko
Cookies และ Pixel Tags
Myrakoko จะใช้คุกกี้บนเว็บไซต์เพื่อปรับปรุงคุณภาพของเว็บไซต์และบริการให้แก่คุณ คือชิ้นข้อมูลขนาดเล็กที่เว็บไซต์ของเราส่งมายังเครื่องคอมพิวเตอร์ของท่านโดยเก็บไว้บนฮาร์ดไดร์ฟในคอมพิวเตอร์ของผู้ใช้งาน คุกกี้ชั่วคราวนั้นจำเป็นต่อการคงสถานะเข้าสู่ระบบของท่านระหว่างเข้าใช้เว็บไซต์ และจะหายไปจากคอมพิวเตอร์ของท่านเมื่อปิดเบราว์เซอร์ ส่วนคุกกี้ถาวรจะยังคงอยู่ในเครื่องคอมพิวเตอร์ของท่านแม้หลังปิดเบราว์เซอร์ ทว่าสามารถลบออกได้ตลอดเวลาผ่านการตั้งค่าเบราว์เซอร์
การจดจำ cookies ของผู้ใช้จะทำให้เราจดจำบัญชีของท่านได้เมื่อท่านเข้ามาเยี่ยมชมเว็บไซต์อีกครั้ง และเพื่อเก็บเป็นข้อมูลความถี่และพฤติกรรมในการเข้าใช้งานเว็บไซต์
ในการเชื่อมต่อกับหน้าเว็บไซต์ myrakoko บางหน้า และข้อความรูปแบบ HTML ซึ่งจะทำให้ระบบสามารถรวบรวมข้อมูลเชิงสถิติเกี่ยวกับการใช้เว็บไซต์ หน้าที่เข้าชม ลิงค์ที่คลิก และกิจกรรมอื่นๆ บนหน้าเว็บไซต์ ซึ่งจะอนุญาตให้เรานับจำนวนผู้ใช้ที่ได้เยี่ยมชมแต่ละหน้าของเว็บไซต์ และช่วยในการพิจารณาประสิทธิผลของแคมเปญโฆษณาหรือส่งเสริมการขาย
หมายเหตุ : 1. อัตราการตอบสนอง Pixel Tag เป็นภาพทางอิเล็กทรอนิกส์ มักจะมีขนาดแค่ 1 พิกเซล (1x1) ซึ่งมักจะมองไม่เห็นโดยผู้เยี่ยมชมเว็บไซต์ และอาจจะสัมพันธ์กับ cookies ในฮาร์ดไดรฟ์ของผู้เยี่ยมชม
ท่านสามารถกำหนดหรือตั้งค่าบราวเซอร์ของท่านเพื่อทำการแจ้งเตือนเมื่อเว็บไซต์พยายามที่จะส่งคุกกี้ไปยังเครื่องคอมพิวเตอร์ของท่าน ท่านอาจจะยอมรับหรือปฏิเสธคุกกี้นั้นได้ สามารถตั้งค่าได้ที่ปุ่ม”ช่วยเหลือ” ของบราวเวอร์ที่ใช้ อย่างไรก็ตามการปิดคุกกี้หรือพิกเซลแท็ก จะทำให้ท่านไม่สามารถเข้าถึงบริการบางอย่างได้
เราจะใช้ข้อมูลส่วนที่เราได้รับจากท่านหรือส่งต่อแก่บุคคลที่สามซึ่งให้บริการทางด้านการจัดการต่างๆ ของ Myrakoko เพื่อประโยชน์ของกิจการทั้งหมดหรือแต่บางส่วนดังจะได้กล่าวต่อไปนี้
เพื่อการจัดส่งสินค้าและบริการ
เพื่อสื่อสารเกี่ยวกับสถานการณ์สั่งซื้อสินค้าและสอบถามข้อมูลอื่นๆ ที่เกี่ยวกับผลิภัณฑ์ของเรา
เพื่อวัตถุประสงค์ภายในธุรกิจ เช่น การวิเคราะห์ข้อมูลเพื่อปรับปรุงบริการให้ดีขึ้นและสินค้าที่เกี่ยวข้องกับคุณ
เพื่อใช้ในการจัดส่งข้อมูลโปรโมชั่น คุณสามารถกดยอมรับหรือไม่ก็ได้ในการส่งข้อมูล
เพื่อระบุตัวตนของผู้เข้าใช้เละข้อมูลเกี่ยวกับรายได้ทั้งศิลปินและแอ็ฟฟิลิแอทโปรแกรม (ผู้ช่วยขาย) ค่าใช้จ่ายและการคืนเงิน (หากจำเป็น)
Myrakoko อาจส่งมอบข้อมูลส่วนตัวหรือไม่ส่วนตัวของท่านให้แก่ผู้ที่เกี่ยวข้องในการดำเนินงานต่างๆ ของ Myrakoko เช่น ผู้ผลิตสินค้า เพื่อวัตถุประสงค์ในการจัดส่งเท่านั้น หรือการส่งมอบข้อมูลทางสถิติให้แก่นักวิเคราะห์ข้อมูลได้วิเคราะห์เพื่อทำการพัฒนาเว็บไซต์ การซื้อขาย และกิจกรรมต่างๆ บนเว็บไซต์ ให้แก่เว็บไซต์ที่มีเนื้อหาเกี่ยวข้อง และอาจจะมีการขายข้อมูลดังกล่าวที่ไม่ใช่ข้อมูลส่วนตัวและเป็นข้อมูลข้อมูลเชิงสถิติที่สะท้อนถึงพฤติกรรมการการใช้งานเว็บไซต์ให้แก่บุคคลที่ให้บริการทางด้านการตลาด และบุคคลที่สามของเราจะรักษาและปกป้องข้อมูลส่วนตัวของท่านจากการเข้าถึง การจัดเก็บ การใช้ การเปิดเผย โดยไม่ได้รับอนุญาต หรือความเสี่ยงอื่นๆในลักษณะเดียวกัน และจะต้องเก็บข้อมูลส่วนตัวของท่านในระยะเวลาเท่าที่จำเป็นสำหรับกิจการที่ได้กล่าวไว้ด้านบนนี้เท่านั้น
Myrakoko จะไม่แบ่งปันข้อมูลส่วนตัวให้กับบุคคลอื่นๆ ที่ไม่เกี่ยวข้องยกเว้น ดังนี้
ในกรณีที่มีความจำเป็นแก่บุคคลที่สามที่ให้บริการทางด้านจากตลาดให้แก่เรา ประกอบด้วย ผู้ให้บริการในการจัดเก็บข้อมูลการเข้าใช้งานเว็บไซต์ ผู้ให้บริการทางด้านการชำระค่าสินค้าและบริการ ผู้ให้บริการการจัดการข้อมูล นักวิเคราะห์ นักวิจัย และการจัดการส่งเสริมการขาย บุคคลที่สามที่จะได้รับข้อมูลดังกล่าวจะต้องเป็นบุคคลที่มีความจำเป็นใช้ข้อมูลนี้เท่านั้น
เราอาจจะจำเป็นที่จะต้องเปิดเผยข้อมูลบางส่วนของท่านโดยปราศจากการยินยอมจากท่านและไม่จำเป็นต้องแจ้งให้ท่านล่วงหน้า เพื่อกระบวนการทางกฎหมายเช่นคำสั่งศาลหมายศาลหรือการร้องขอการค้นพบที่ชอบด้วยกฎหมาย ตามที่กฎหมายและกฎระเบียบของรัฐบาลกลาง การตรวจสอบเรียกร้องเรื่องการละเมิดทรัพย์สินทางปัญญา การปกป้องสิทธิ หรือความปลอดภัยของ Myrakoko เพื่อป้องกันการทุจริต
เราอาจจะเปิดเผยข้อมูลส่วนตัวบางอย่างไปยังบริษัทในเครือของ myrakoko ผู้ถือหุ้น หรือ ผู้ที่เข้ามาซื้อกิจการของ Myrakoko อาจจะอยู่ในหรือนอกประเทศไทย ซึ่งข้อมูลดังกล่าวถูกเก็บเป็นความลับระกว่างทั้งสองฝ่ายอย่างดีที่สุด
บริการของ Myrakoko อาจมีการเชื่อมโยงกับเว็บไซต์ที่ดำเนินโดยบุคคลที่สาม รวมถึงลิงค์ที่มีการเชื่อมโยงโดยนักโฆษณา หรือผู้ใช้รายอื่น โปรดรับทราบไว้ว่า เมื่อท่านคลิกลิงค์ดังกล่าว ท่านจะออกจากระบบ Myrakoko ทันที และจะอยู่ภายใต้นโยบายความเป็นส่วนตัวของเว็บไซต์นั้นๆ และเราไม่สามารถควบคุมกิจกรรมของผู้โฆษณาหรือเว็บไซต์รายนั้นๆ ซึ่งอาจจะมีการกำหนดนโยบายความเป็นส่วนตัวใหม่ ท่านควรตรวจสอบนโยบายเหล่านี้ก่อนทำการเชื่อมโยง
การเปลี่ยนธุรกิจ
ในกรณีที Myrakoko จะมีการเปลี่ยนแปลงธุรกิจ หรือการรวมธุรกิจโดยบริษัทอื่น ข้อมูลทั้งหมดรวมถึงข้อมูลส่วนบุคคลของท่านจะถูกถ่ายโอนไปด้วย มันเป็นข้อปฏิบัติของเราที่จะต้องคุ้มครองอย่างดีที่สุดที่จะเปิดเผยหรือรักษาข้อมูลให้กับท่าน
เว็บไซต์นี้ประกอบกิจการในประเทศไทย โดยใช้กฎหมายและข้อบังคับของกฎหมายไทย หากท่านเยี่ยมชมเว็บไซต์ หรือใช้บริการของ Myrakoko ท่านเข้าใจดีว่า ข้อมูลหรือเนื้อหาที่ท่านสร้างจะต้องไม่ผิดกฎและข้อบังคับทางกฎหมายไทยซึ่งอาจจะไม่เหมือนประเทศที่ท่านอยู่ ท่านยินยอมให้มีการถ่ายโอนและจัดเก็บข้อมูลของท่านตามที่กำหนดไว้ในนโยบายความเป็นส่วนตัวในกฎหมายประเทศไทย หากท่านไม่ยินยอมให้ข้อมูลส่วนตัวของคุณที่ใช้ในการตามนโยบายส่วนบุคคลนี้ คุณอาจจะไม่สามารถเข้าถึงเว็บไซต์หรือใช้บริการ Myrakoko ได้
การรักษาข้อมูลเกี่ยวกับการชำระเงินต่างๆ ที่ผ่านระบบของบุคคลที่สามเช่น Paypal หรือบัตรเครดิต ถือเป็นการถ่ายโอนข้อมูลให้แก่บุคคลที่สามอัตโนมัติ ซึ่งจะไม่มีใครสามารถเข้าถึงข้อมูลนี้ได้ เนื่องจากเรามีการทำสัญญาอย่างชัดเจนกับบุคคลที่สามว่าจะรักษาและป้องกันข้อมูลทางการเงินดังกล่าวให้กับท่าน
เราปฏิบัติตามมาตรฐานสากลที่เป็นที่รองรับทั่วไปในการป้องกันข้อมูลส่วนตัวของท่านที่ส่งถึงเรา ทั้งในระหว่างการส่งและหลังจากที่เราได้รับมัน อย่างไรก็ตามโปรดตระหนักว่าไม่มีวิธีการใดที่ส่งผ่านทางอินเทอร์เน็ตจะปลอดภัย 100% เพราะเทคโนโลยีการรักษาความปลอดภัยมีการเปลี่ยนแปลงไปอย่างรวดเร็ว ดังนั้นเราจึงไม่สามารถจะรับประกันความสมบูรณ์ของการรักษาความปลอดภัยในอนาคตได้ และทางบริษัทขอสงวนสิทธิในการปฏิเสธความรับผิดชอบในกรณีที่ข้อมูลสูญหายหรือถูกขโมยไม่ว่ากรณีใดๆทั้งสิ้น ถึงแม้เราจะมีความพยายามในการปกป้องข้อมูลของท่านมากแค่ไหน แต่ปัจจัยภายนอกที่อยู่เหนือการควบคุมอาจส่งผลให้มีการเปิดเผยข้อมูลส่วนตัวของท่านได้
วิธีการตรวจสอบ แก้ไข หรือลบข้อมูล
ถ้าท่านไม่ต้องการรับข้อมูลข่าวสารจากเรา ต้องการเปลี่ยนแปลง หรือลบข้อมูลส่วนตัว โปรดทำตามคำแนะนำด้านล่าง
ในการปรับเปลี่ยนข้อมูลส่วนตัว ท่านสามารถทำการล็อคอินเพื่อเข้าไปเปลี่ยนแปลงกในหน้าการตั้งค่าข้อมูลส่วนตัว
หากท่านต้องการที่จะยกเลิกบริการรับข่าวสารทางอีเมล ท่านสามารถเข้าไปค้นวิธีการในอีเมลที่เราได้ส่งให้ท่าน (ท่านไม่สามารถยกเลิกการรับข่าวสารทางอีเมลที่มีบริการคล้ายๆ กันได้)
หากท่านยกเลิกและลบบัญชีหรือไม่ได้ติดตามข่าวสาร ทางเราจะยังมีการเก็บข้อมูลที่เกี่ยวกับท่านอยู่เพื่อการติดต่อในอนาคต
เราอาจมีการปรับปรุงคำชี้แจงนี้เวลาใดก็ได้ โดยท่านสามารถเข้ามาดูนโยบายความเป็นส่วนตัวฉบับล่าสุดได้ที่นี่เสมอ ถ้าเราเปลี่ยนแปลงในคำชี้แจงเราจะแจ้งให้ทราบอย่างชัดเจน โดยการโพสต์แจ้งผ่านทางอีเมล และหากท่านยังใช้บริการเว็บไซต์อยู่ จะถือว่าท่านยอมรับเงื่อนไขและการเปลี่ยนแปลงดังกล่าวด้วย
หากมีข้อสงสัยเพิ่มเติมเกี่ยวกับนโยบายความเป็นส่วนตัว ต้องการเพิกถอนความยินยอมในการใช้ข้อมูลส่วนตัวของท่าน ขอเรียกดูข้อมูลและ/หรือข้อมูลส่วนตัว มีคำถาม ความคิดเห็น ข้อกังวล หรือขอความช่วยเหลือทางด้านเทคนิค หรือเกี่ยวกับโปรแกรมคุกกี้ (cookies) กรุณาติดต่อเราได้ ที่นี่ หรือส่งอีเมลมาที่ customerservice@myrakoko.com
ท่านสามารถอ่านเงื่อนไขการให้บริการ ได้ที่นี่
ข้อกำหนดและเงื่อนไขการให้บริการ (Terms of Service)
ข้อตกลงต่อไปนี้ (“ข้อตกลงการใช้งาน”) จะเป็นข้อตกลงการใช้งานของคุณ (“สมาชิก”, “สมาชิกศิลปิน”,“ท่าน” , “ผู้ใช้” , “ลูกค้า”) กับ เว็บไซต์ Myrakoko ซึ่งก่อตั้งโดยบริษัท สมาร์ทตี้ เบย์ (ประเทศไทย) จำกัด (“เรา” , “เว็บไซต์” , “Myrakoko” , “ผู้จัด” , “บริษัท สมาร์ทตี้ เบย์ (ประเทศไทย)”) ซึ่งรวมถึงเนื้อหา และการใช้บริการทั้งหมดบน www.myrakoko.com ที่คุณจะต้องยอมรับและปฏิบัติตาม
กรุณาอ่านข้อกำหนดและเงื่อนไขการให้บริการอย่างครบถ้วนเพื่อผลประโยชน์ของตัวสมาชิกเอง ซึ่งการใช้เว็บไซต์ การสร้างบัญชีผู้ใช้งาน หรือการกดยอมรับข้อตกลงการใช้งานของเรา จะถือว่าท่านยอมรับที่จะปฏิบัติตาม และอยู่ภายใต้ข้อตกลง รวมถึงยอมรับนโยบายการเป็นส่วนตัวที่เรากำหนด
เนื้อหา, ลิขสิทธิ์และทรัพย์สินทางปัญญา
ท่านเข้าใจและยอมรับว่า เนื้อหา (“ข้อมูล”, “รูปภาพ” , “ภาพถ่าย” , “กราฟฟิค”, “ข้อความ” , “วิดีโอ” , “เสียง”) หรือเนื้อหาใดๆ ก็ตามที่ถูกอัพโหลด เผยแพร่ และแสดงบนหน้าเว็บไซต์ Myrakoko ล้วนแล้วแต่เป็นผลงานอันมีลิขสิทธิ์ที่เป็นทรัพย์สินทางปัญญาของผู้ออกแบบแล้วทั้งนั้น จึงไม่อนุญาตให้ใครก็ตามละเมิดลิขสิทธิ์ใดๆ ได้ ไม่ว่าจะเป็นการทำซ้ำ ลอกเลียน หรือดัดแปลงอย่างเด็ดขาด หากมีการกระทำดังกล่าว อาจมีการดำเนินคดีตามกฎหมาย โดยท่านจะต้องเป็นผู้รับผิดชอบในเรื่องค่าใช้จ่ายทั้งหมด
เราไม่สามารถควบคุมเนื้อหาที่สร้างจากผู้ใช้ (User Generated Content หรือ “UGC”) และเราไม่มีความจำเป็นที่จะต้องทำการตรวจสอบเนื้อหาดังกล่าวถึงความเหมาะสม หรือการละเมิดสิทธิต่างๆ ก่อนเผยแพร่ได้ทั้งหมด อาจมีภาพหรือเนื้อหาที่ไม่เหมาะสมได้ ทั้งนี้ Myrakoko สนับสนุนให้ผู้ใช้ทุกคนระมัดระวังในการเผยแพร่เนื้อหา และท่านสามารถแจ้งให้ทีมงาน Myrakoko ได้ทราบถึงการใช้งานของเนื้อหาที่ไม่เหมาะสมได้ โดยเราจะทำการตรวจสอบเนื้อหาดังกล่าวประกอบกับหลักฐานที่ผู้ใช้ได้แนบให้เพิ่มเติมเพื่อทำการลบหรือระงับเนื้อหาตามความเหมาะสม
ไม่ว่าในกรณีใดๆ Myrakoko ไม่ขอรับประกัน รับรอง หรือ เป็นตัวแทน ต่อการนำเสนอเนื้อหาของผู้ใช้งาน (ไม่ว่าจะแจ้งไว้อย่างชัดเจนหรือบอกเป็นนัยยะทางกฎหมายก็ตามที) ในเว็บไซต์ของเรา หากเกิดข้อผิดพลาดจนเกิดความเสียหายแก่บุคคลอื่น ทางเราจะไม่รับผิดชอบในความเสียหายใดๆ รวมถึงความสูญเสีย การบาดเจ็บ และค่าใช้จ่ายที่เกิดขึ้นทั้งโดยตรงและโดยอ้อม
ท่านรับทราบดีว่าท่านอาจจะเจอเนื้อหาที่สร้างความไม่พอใจแก่ท่านได้ จึงขอให้ท่านใช้ดุลยพินิจ ในการพิจารณาเนื้อหานั้นๆ
กฎ กติกา มารยาทในการใช้งานและการนำเสนอข้อมูลของผู้ใช้งานเว็บไซต์ สำหรับสมาชิกทั่วไป
Myrakoko เป็นเจ้าของลิขสิทธิ์ เครื่องหมายการค้า สัญลักษณ์และส่วนประกอบอื่นๆ ที่ปรากฏในทุกๆหน้าของเว็บไซต์นี้ ทั้งเนื้อหา โลโก้ รูปภาพ ไอคอน ปุ่มกด วิดีโอ (กล่าวโดยรวมคือ "เครื่องหมายการค้า") ห้ามมิให้ผู้ใด หรือ บริษัทใด ทำการดัดแปลง จัดเก็บในระบบที่สามารถนำมาใช้งานได้ ถ่ายโอน ลอกเลียนแบบ เผยแพร่ หรือ ใช้ข้อมูลและส่วนประกอบนั้นโดยมิได้รับความยินยอมเป็นลายลักษณ์อักษรจาก Myrakoko
ควรใช้คำที่สุภาพ และท่านต้องไม่ส่งหรือเขียนข้อความที่หยาบคาย ลามก อนาจาร หมิ่น ประมาท ส่อเสียด คุกคาม ว่ากล่าวให้ร้าย ขู่กรรโชก แก่สมาชิกท่านอื่นหรือบุคคลที่ 3 รวมทั้ง ข้อความอื่นๆ ที่ขัดต่อข้อกฎหมาย
ท่านจะต้องไม่สร้างบัญชีผู้ใช้อัตโนมัติ หรือปลอมแปลงข้อมูลผู้ใช้ สร้างข้อมูลหรือส่งสาร ทางอิเล็กทรอนิกส์ที่เป็นการรบกวนผู้ใช้งานเว็บไซต์รายอื่นๆ หรือส่งไวรัส เวิร์ม โทรจันหรือ โปรแกรมอื่นๆ ที่มีลักษณะเป็นภัยที่อาจรบกวนการทำงานของเว็บไซต์ ไม่ตั้งใจใช้งานเว็บไซต์หนัก หรือโหลดข้อมูลขนาดใหญ่ใส่เว็บไซต์โดยไม่มีเหตุผลอันสมควรหรือจงใจทำให้เป็นภัยต่อการ ให้บริการของเว็บไซต์
ควรกรอกข้อมูลที่เกี่ยวข้องกับการสมัคร การชำระเงิน และการจัดส่ง ให้ถูกต้อง ชัดเจนเละครบถ้วน เพื่อป้องกันไม่ให้เกิดข้อผิดพลาดที่เกิดจากการพิมพ์ข้อมูลที่ไม่ถูกต้อง
ไม่กระทำการใดๆ ที่จงใจทำลายระบบ หรือทำให้ระบบขัดข้อง เช่นการอัพโหลดภาพไฟล์ใหญ่เกินกำหนด การแฮกข้อมูล เป็นต้น
ห้ามถ่ายโอนบัญชีผู้ใช้ Myrakoko ของตัวเองให้กับผู้อื่นใช้ต่อ เพราะหากเกิดกรณีละเมิดสิทธิ์หรือทำผิดกฎ ผู้รับผิดชอบคือผู้ที่มีชื่อปรากฏในบัญชีนั้นๆ
ห้ามนำภาพหรือข้อความของผู้อื่นไปใช้ คัดลอก ดัดแปลง เผยแพร่ พิมพ์ เผยแพร่ ขาย ทั้งหมดหรือส่วนใดส่วนหนึ่งที่ปรากฏบนเว็บไซต์ Myrakoko โดยไม่ได้รับการอนุญาต
ผู้ใช้ต้องลงทะเบียนเพื่อสมัครเป็นสมาชิกก่อนการใช้งาน
ท่านจำเป็นที่จะต้องลงทะเบียนหรือสมัครเป็นสมาชิกเพื่อจะใช้บริการของเราอย่างครบถ้วน โดยท่านเข้าใจและยอมรับว่าทางเราสงวนสิทธิ์ที่จะปฏิเสธการลงทะเบียนของบางท่าน และอาจยกเลิกการลงทะเบียนของสมาชิกทุกคนได้ทุกเวลา โดยเฉพาะเมื่อเกิดการละเมิดกฎระเบียบหลักเกณฑ์ข้อตกลงในการใช้ หากละเมิดเงื่อนไขต่างๆ ในบัญชีจะถูกยกเลิกทันที การสมัครใช้บริการทุกครั้ง ทางเราได้ถือว่าผู้ใช้บริการได้ยอมรับเงื่อนไขโดยได้ศึกษาเงื่อนไขอย่างดีแล้วครบทุกข้อ ไม่สามารถปฏิเสธได้ว่า ไม่ทราบเงื่อนไขการใช้บริการ หรือไม่ทราบว่ามีข้อห้ามต่างๆ หรือไม่ได้อ่านให้ครบ รวมทั้งต้องไม่กระทำการอย่างหนึ่งอย่างใดตามที่กล่าวมาข้างต้น
การสมัครสมาชิกควรใช้ข้อมูลที่ถูกต้อง คุณไม่ควรใช้ชื่อโปรไฟล์ที่หยาบคาย ลามกอนาจาร ชื่อบุคคลสาธารณะ หรือชื่อซ้ำกับบัญชีที่มีอยู่แล้วบน Myrakoko ได้ และที่สำคัญคุณจำเป็นต้องรักษาข้อมูลบัญชีผู้ใช้ของคุณเองด้วย ตลอดจนไม่กระทำอันใดเป็นเหตุที่ทำให้ผู้อื่นรู้ข้อมูลส่วนตัว หรือ รหัสผ่าน เป็นต้น เพื่อป้องกันไม่ให้คนนอกนำข้อมูลส่วนตัวของคุณไปใช้ประโยชน์อย่าง และหากเกิดข้อผิดพลาดดังกล่าวขึ้น Myrakoko ไม่สามารถรับผิดชอบความเสียหายได้ และท่านยินยอมที่จะเป็นผู้รับผิดชอบกิจกรรมต่างๆ ที่เกิดขึ้นภายใต้บัญชีของคุณเองเท่านั้น
สงวนสิทธิ์การเปลี่ยนแปลงเงื่อนไข
ทางบริษัทขอสงวนสิทธิ์ที่จะแก้ไขข้อตกลงในการใช้ โดยไม่ต้องแจ้งให้ทราบล่วงหน้า ท่านมีหน้าที่ตรวจสอบข้อตกลงในการใช้งาน โดยท่านสามารถเข้ามาดูเงื่อนไขการใช้งานฉบับล่าสุดได้ที่นี่เสมอ ถ้าเรามีการเปลี่ยนแปลง เราจะแจ้งให้ทราบอย่างชัดเจนด้วยการโพสต์บนหน้านี้ และการใช้งานเว็บไซต์ยังคงสามารถใช้บริการนี้ต่อไปได้ แต่หลังจากวันที่ข้อตกลงนี้มีการโพสต์เปลี่ยนแปลง ถือว่าท่านยอมรับในข้อตกลงใหม่นี้แล้วเช่นกัน ทาง Myrakoko ขอสงวนสิทธิ์ หากมีการปรับปรุง เปลี่ยนแปลงเนื้อหาใดบนเว็บไซต์ หรือเกิดกรณีฉุกเฉิน หรือมีการยุติการดำเนินการใดๆ โดยที่ไม่มีการเตือนหรือแจ้งให้ท่านทราบล่วงหน้า
ให้บริการแก่สมาชิกที่มีอายุครบ 18 ปีบริบูรณ์ขึ้นไปเท่านั้น
Myrakoko.com เปิดให้บริการแก่ผู้ใช้งานที่มีอายุ 18 ปี และได้รับอนุญาตให้มีบัญชีสมาชิกได้เพียงบัญชีเดียวเท่านั้น
กรณีเพิกถอน
ด้วยการสมัครสมาชิก ท่านยอมรับและยินยอมตามนโยบายการยกเลิก รวมถึงข้อกำหนดอื่นๆ หากผู้ใช้ท่านใดทำผิดกฎข้อบังคับใดๆ หรือไม่ปฏิบัติตามสัญญา ทาง Myrakoko จะทำการระงับบัญชีผู้ใช้นั้นทันที โดยที่ไม่แจ้งให้ท่านทราบล่วงหน้า
Myrakoko เคารพต่อการถือครองลิขสิทธิ์ในทรัพย์สินทางปัญญาของผู้อื่น และหวังว่าผู้ใช้บริการจะปฏิบัติตามข้อบังคับที่ได้แจ้งไว้ในกฎกติกามารยาทเช่นกัน ว่าจะไม่สามารถนำผลงานไปคัดลอก หรือจงใจนำภาพผลงานของศิลปินไปใช้ในช่องทางอื่นๆ
หากทีมงานหรือผู้ใช้ท่านอื่นพบเห็นการกระทำดังกล่าว เจ้าของผลงานสามารถดำเนินคดีจนถึงที่สุด โดยมีท่านเป็นผู้รับผิดชอบในค่าใช้จ่ายทั้งหมด
ท่านสามารถแจ้งข้อมูลการละเมิดสิทธิ์ต่างๆ มาที่นี่ หรือส่งอีเมลมายัง customerservice@myrakoko.com ทาง myrakoko ขอบพระคุณท่านเป็นอย่างยิ่งที่แจ้งเบาะแสให้กับเรา
เว็บไซต์ของ Myrakoko อาจมีการเชื่อมโยงข้อมูลกับเว็บไซต์อื่น ทั้งนี้ Myrakoko มิได้มีเจตนาแอบอ้าง หรือนำตราสัญลักษณ์ของเว็บไซต์อื่นมาใช้เพื่อประโยชน์ทางธุรกิจ และไม่ได้นำข้อมูลจากบัญชีผู้ใช้ของท่านมาเพื่อประโยชน์อื่นใด แต่เป็นไปเพื่อวัตถุประสงค์ในการสมัครและเพื่อความสะดวกของท่านเท่านั้น และท่านรับทราบว่าเราไม่สามารถคัดกรองข้อมูลผู้ใช้ที่เชื่อมโยงกับบัญชี Myrakoko ได้ ดังนั้นท่านต้องปฏิบัติและยอมรับเงื่อนไขของเว็บไซต์อื่นที่เชื่อมโยงกับเราด้วย แต่หากเกิดปัญหาไม่ว่ากรณีใดๆ เราจะไม่มีส่วนเกี่ยวข้องในข้อผิดพลาดนั้นๆ
การยกเลิกเมื่อเกิดข้อผิดพลาด
Myrakoko มีสิทธิอย่างเต็มที่ที่จะยกเลิกคำสั่งซื้อได้ทุกเมื่อ หากความผิดพลาดนั้นเกิดด้วยความไม่จงใจ หรือการลงรายการและข้อมูลที่ไม่ถูกต้อง (รายละเอียดหรือราคาผิด) หรือระบบขัดข้องก็ตาม เป็นเหตุทำให้มีรายการการสั่งซื้อสินค้าเกิดขึ้นด้วยความเข้าใจผิด ในกรณีเช่นนี้ เราจะยกเลิกคำสั่งและคืนเงินเต็มจำนวนให้แก่ท่านตามราคาสินค้านั้นๆ
เรารับผิดชอบและชดเชยค่าเสียหาย ในกรณีที่สินค้าเสียหายระหว่างการขนส่งเท่านั้น ท่านสามารถทำการแจ้งเจ้าหน้าที่ภายใน 14 วัน หลังจากที่ได้รับพัสดุ เราจะรับผิดชอบในการจัดทำและจัดส่งชิ้นใหม่ขึ้น แต่ท่านไม่สามารถยกเลิกคำสั่งซื้อหรือคืนเงินได้
ความเป็นส่วนตัว / จัดเก็บข้อมูล /การสมัคร
เราตระหนักดีถึงภาระหน้าที่ของเราในการรักษาข้อมูลความลับทั้งปวงของสมาชิก ซึ่งได้ทำการรวบรวม รักษา และใช้ข้อมูลส่วนตัวของลูกค้าเพื่อในการทำธุรกรรมทางการเงินและการจัดส่งโลจิสติกส์เท่านั้น
ท่านสามารถเข้าไปอ่านนโยบายความเป็นส่วนตัวได้ ที่นี่
คุณสามารถชำระเงินด้วยวิธีการใดวิธีการหนึ่งตามที่ทาง Myrakoko กำหนด
วิธีการชำระเงิน : ท่านตกลงว่าท่านจะปฏิบัติตามเงื่อนไขและข้อตกลงของผู้ให้บริการด้านการเงิน (ธนาคาร / บัตรเครดิต / 2c2p) ที่เกี่ยวข้องกับวิธีการชำระเงินของท่าน ข้อมูลทางการเงินต่างๆ ของท่าน ทาง Myrakoko จะไม่ทำการเก็บข้อมูล (ยกเว้นข้อมูลบัญชีธนาคารของศิลปินที่ต้องใช้ในการจ่ายรายได้) ซึ่งเมื่อถึงขั้นตอนการชำระเงิน ระบบจะถ่ายโอนข้อมูลไปยังบุคคลที่สามที่เป็นผู้ให้บริการด้านการเงินแก่ท่าน ซึ่งท่านไม่อาจเรียกร้องจาก Myrakoko หรือ บริษัท สมาร์ทตี้ เบย์ (ประเทศไทย) ในกรณีที่เกิดความล้มเหลว ขัดข้อง หรือข้อผิดพลาดใดๆที่เกี่ยวกับวิธีการชำระเงินที่ท่านได้เลือกชำระไว้ ซึ่ง Myrakoko สงวนสิทธิ์ที่จะแก้ไขหรือยกเลิก ไม่ว่าชั่วคราวหรือถาวร ไม่ว่าเวลาใดๆสำหรับวิธีการชำระเงินใดๆได้โดยไม่ต้องชี้แจงเหตุผล หรือมีการประกาศหรือคำบอกกล่าวล่วงหน้าไปยังท่าน หากท่านปฏิเสธไม่ชำระเงินตามเงื่อนไขและข้อตกลงของวิธีการชำระเงินที่ท่านได้เลือกชำระไว้ หรือการชำระเงินถูกยกเลิกด้วยเหตุผลใดๆก็ตาม Myrakoko สงวนสิทธิ์ในการบอกเลิกสัญญาที่ทำกับท่านหรือระงับการส่งมอบสินค้าไว้จนกว่าจะได้มีการชำระเงินเต็มจำนวน โดยไม่กระทบต่อสิทธิหรือการเยียวยาอื่นใดที่ Myrakoko อาจพึงมี
ท่านตกลงที่จะปกป้อง ละเว้น แก้ต่าง ให้กับบริษัทในเครือของ สมาร์ทตี้ เบย์ (ประเทศไทย) จำกัด อาทิ ผู้ออกใบอนุญาตและผู้ได้รับอนุญาต พนักงาน ตัวแทนของบริษัท บุคคลที่สาม ผู้ให้บริการ ผู้ให้ข้อมูล ผู้ส่ง และผู้รับเหมาอิสระใดๆ (รวมเรียกว่า "คู่สัญญาที่พึงได้รับค่าเสียหาย") สำหรับการเรียกร้องความสูญเสีย ค่าใช้จ่าย และความเสียหายใดๆ (รวมทั้งและไม่จำกัดเพียงค่าทนายความและค่าใช้จ่ายในศาล) ที่เกิดขึ้น โดยคู่สัญญาที่พึงได้รับค่าเสียหายในเรื่องที่เกี่ยวกับการเรียกร้องมาจากการที่ท่านทำผิดข้อกำหนดและเงื่อนไขการใช้บริการเว็บไซต์ หรือการละเมิด หรือการถูกกล่าวหา การรับประกัน และข้อสัญญาตามที่ได้กล่าวมาแล้ว เป็นต้น ซึ่งท่านต้องให้ความร่วมมืออย่างเต็มที่ โดยไม่เอาเราไปเกี่ยวข้องกับข้อกฎหมายใดๆ
การปฏิเสธความรับผิดและข้อจำกัดการรับผิดชอบ
การใช้งานของท่านในเว็บไซต์ Myrakoko ข้อมูลต่าง ๆ ของเว็บไซต์ Myrakoko และบริการต่าง ๆ หรือสินค้าต่าง ๆ ที่ได้รับผ่านเว็บไซต์ นั้นเป็นความรับผิดชอบของท่าน เว็บไซต์หรือข้อมูลต่าง ๆ ของเว็บไซต์ และบริการต่าง ๆ หรือสินค้าต่าง ๆ ที่ได้รับผ่านเว็บไซต์ Myrakoko นั้นเป็นการให้บริการแบบอยู่บนพื้นฐานของความน่าเชื่อถือตามสภาพ (“as is” basis) และการให้บริการตามที่มีหรือเป็นอยู่ (“as available”) โดยไม่มีการรับประกันใด ๆ ทั้งสิ้นไม่ว่าจะโดยเปิดเผยหรือโดยนัยก็ตาม Myrakoko หรือผู้ใดก็ตามที่เกี่ยวข้องกับ Myrakoko ไม่รับรองกรณีใด ๆ เกี่ยวกับความสมบูรณ์ ความปลอดภัย ความน่าเชื่อถือ คุณภาพ ความแม่นยำ หรือความพร้อมของเว็บไซต์ ผู้ใช้รับรู้และยอมรับว่า กฎและมารยาทต่างๆ ในการใช้งาน และรับทราบดีว่าการใช้บริการเว็บไซต์อาจมีความเสี่ยงที่คุณต้องรับผิชอบอย่างเต็มที่แต่เพียงผู้เดียว ในกรณีที่เกิดข้อผิดพลาดหรือไม่ปฏิบัติตามกฎที่ให้ไว้จนเกิดความเสียหายแก่บุคคลอื่น ทาง Myrakoko จะไม่รับผิดชอบในความเสียหายใดๆ รวมถึงความสูญเสีย การบาดเจ็บ และค่าใช้จ่ายที่เกิดขึ้นทั้งโดยตรงและโดยอ้อม โดยบังเอิญ หรือเป็นผลสืบเนื่องที่ตามมาจากการใช้งานเว็บไซต์ทุกกรณี
เงื่อนไขข้อกำหนดสำหรับศิลปิน
เพื่อเป็นการรักษาผลประโยชน์แก่ศิลปิน ควรอ่านเงื่อนไขและข้อตกลองก่อนตัดสินใจสมัครสมาชิกศิลปิน
วัตถุประสงค์ในการจัดทำเว็บไซต์
Myrakoko เป็นเว็บไซต์แพลตฟอร์มรูปแบบหนึ่ง ซึ่งมีพันธกิจหลักที่ต้องการสนับสนุนให้ศิลปินได้มีพื้นที่แสดงผลงาน สร้างผู้ติดตาม และมีรายได้จากงานที่ตัวเองถนัด เพื่อเป็นการส่งเสริมให้ศิลปินมีแรงบันดาลใจที่อยากจะสร้างสรรค์ผลงานทางด้านศิลปะต่อไป โดยการบริการของเว็บไซต์จะเปิดให้ผู้คนเข้าชมผลงาน(“ชิ้นงาน”“ภาพวาด” “งานกราฟฟิค” “ภาพถ่าย” “งานออกแบบ”และ “งานศิลปะ”) และผู้ที่เป็นสมาชิกสามารถซื้อ – ขาย ผลิตภัณฑ์จาก Myrakoko ที่มีลวดลายจากผลงานของสมาชิกศิลปินได้ โดยมี Myrakoko เป็นผู้ให้บริการตั้งแต่การแสดงผลงาน การทำการตลาดออนไลน์ จัดหา ผลิตและจัดส่งสินค้าให้แก่สมาชิก
ไม่มีข้อบัญญัติใดๆในเงื่อนไขหรือสัญญาเหล่านี้ ที่จะสร้างหรือถือว่าจะสร้างหุ้นส่วน ตัวแทน หรือความสัมพันธ์ของนายจ้างและลูกจ้างระหว่างท่านกับเรา
บริการของเว็บไซต์
Myrakoko เป็นช่องทางที่ให้บริการทางด้านการเผยแพร่ภาพผลงานทางศิลปะและข้อความ ซึ่งมีขอบเขตในการให้บริการแก่สมาชิก ได้แก่ การพูดคุย แลกเปลี่ยน, แสดงความคิดเห็น, ติดตาม, แชร์ผลงานสู่โซเชียลมีเดียอื่นๆ ได้ นอกจากนี้ยังสามารถซื้อ-ขายผลิตภัณฑ์จาก Myrakoko ที่มีผลงานของศิลปิน รวมไปถึงบริการอื่นๆ ที่ให้ความสะดวกสบายแก่สมาชิก อาทิเข่น งานบริการลูกค้าสัมพันธ์ การจัดหาผู้ผลิต และการจัดส่งสินค้า เป็นต้น
โปรดรับทราบร่วมกันว่าขอบเขตการให้บริการของเว็บไซต์นั้น ท่านสามารถโพสเนื้อหา(“ข้อความ”, “ภาพ”) และแสดงความคิดเห็นสู่สาธารณะชนได้ แต่เนื้อหาใดก็ตามที่เผยแพร่สู่สาธารณะชนแล้ว ท่านจะเป็นผู้รับผิดชอบเพียงผู้เดียว หากเกิดกรณีละเมิดสิทธิ์หรือผิดข้อบังคับทางกฎหมาย เราจึงไม่ขอเป็นผู้รับผิดชอบร่วม ดังนั้นข้อควรระวังก่อนที่ท่านหรือสมาชิกศิลปินจะเผยแพร่เนื้อหาหรืออัพโหลดชิ้นงาน ท่านจะต้องตรวจสอบความถูกต้องต่างๆ ตามข้อกำหนดให้อย่างครบถ้วน
1. สิทธิ์ในการเป็นเจ้าของผลงาน
Myrakoko เคารพและตระหนักเสมอถึงความสำคัญของลิขสิทธิ์ในผลงานทุกชิ้นที่เกิดจากฝีมือและความคิดสร้างสรรค์ของศิลปิน และเราก็เชื่อมั่นเช่นกันว่าสมาชิกทุกท่านจะเคารพในลิขสิทธิ์ผลงานของผู้อื่นด้วย ดังนั้น ศิลปินวางใจได้ว่าลิขสิทธิ์ในการเป็นเจ้าของผลงานจะเป็นของศิลปินผู้ออกแบบแต่เพียงผู้เดียว โดย Myrakoko จะทำหน้าที่เป็นเพียงช่องทางในการนำเสนอผลงานของท่านเท่านั้น เราจึงไม่มีส่วนเกี่ยวข้องกับการครองสิทธิ์ในผลงานแต่อย่างใด โดยท่านยินยอมและอนุญาตให้ผลงานของท่านเผยแพร่บนเว็บไซต์และสามารถพิมพ์ลงบนผลิตภัณฑ์ของ Myrakoko ได้และส่งมอบในนามของท่าน เมื่อมีการสั่งซื้อผลิตภัณฑ์เกิดขึ้น
อย่างไรก็ตาม หากมีการละเมิดสิทธิ์เกิดขึ้นจากที่อื่นหรือบุคคลที่สาม ทาง Myrakoko จะไม่สามารถไปฟ้องร้องแทน หรือเป็นตัวกลางในการฟ้องร้องใดๆ ได้ เนื่องจากเราเป็นเพียงช่องทางในการนำเสนอผลงานของท่านเท่านั้น โดยท่านจะต้องเป็นผู้ดำเนินการฟ้องร้องและรับผิดชอบค่าใช้จ่ายเองทั้งหมด
2. ไม่นำผลงานผู้อื่นมาคัดลอก ดัดแปลง และจงใจอ้างเป็นสิทธิ์ของตัวเอง
ด้วยจรรยาบรรณของนักออกแบบ ศิลปินทุกท่านไม่สามารถที่จะนำผลงานของผู้อื่นมาอ้างเป็นสิทธิ์ของตนได้ หรือจงใจมาดัดแปลงผลงานของผู้อื่นทั้งจากเว็บไซต์ Myrakoko หรือ เว็บไซต์อื่น มาเป็นของตัวเอง หากมีการฟ้องร้องเกิดขึ้น ทาง Myrakoko ซึ่งเป็นเพียงช่องทางในการเผยแพร่ผลงานและเนื้อหาเท่านั้น จะไม่มีส่วนรับผิดชอบใดๆ ทั้งสิ้น
3. ไม่สามารถนำภาพของผู้อื่น หรือ เครื่องหมายการค้าของ Myrakoko ไปผลิตเป็นสินค้าเพื่อจำหน่ายเองได้
ศิลปินนักออกแบบ ไม่สามารนำผลงานไปพิมพ์ลงบนวัตถุอื่นๆ เพื่อจำหน่ายเองได้ เพราะเป็นการหลีกเลี่ยงการเปรียบเทียบและรักษาผลประโยชน์ของท่านในอนาคต
ห้ามนำภาพผลงานของผู้อื่นไปพิมพ์ลงบนวัสดุเพื่อจงใจจำหน่ายเองได้ หากผู้ใดฝ่าฝืนจะถูกดำเนินคดีตามกฎหมายอย่างถึงที่สุด
ไม่สามารถนำโลโก้ ตราสินค้า หรือสัญลักษณ์ของ Myrakoko เพื่อเป็นช่องทางการประชาสัมพันธ์ หรือนำชื่อ Myrakoko ไปแอบอ้าง ผลิตต่อ โดยไม่ได้รับอนุญาตเด็ดขาด
4. นำเสนอภาพผลงานที่เหมาะสมกับหมวดหมู่
เช่น ไม่ควรอัพโหลดภาพเท้าลงบนแก้วน้ำ เพราะขัดกับความรู้สึกและธรรมเนียมของคนไทย เป็นต้น
5. ไม่สามารถอัพโหลดภาพที่ไม่เหมาะสม
ไม่สามารถนำภาพลามกอนาจาร แสดงถึงความขัดแย้ง การดูหมิ่นสถาบัน และสื่อถึงการล้อเลียนทางการเมือง สัญลักษณ์ทางการเมือง หากมีการร้องเรียนเกิดขึ้น Myrakoko จะไม่รับผิดชอบแต่อย่างไร ถึงแม้จะมีการกรองด้วยระบบก่อนเผยแพร่แล้วก็ตาม
Myrakoko ของสงวนสิทธิ์ในการคัดกรองเนื้อหาของคุณ (โดยไม่มีภาระผูกพันใดๆ) เราจึงมีการตรวจสอบภาพที่ถูกอัพโหลดก่อนถูกเผยแพร่ อย่างไรก็ตาม หากภาพของท่านเข้าข่ายการผิดกฎข้อบังคับหรือมีเนื้อหาที่ไม่เหมาะสม ทางเราสามารถระงับการเผยแพร่ผลงานชิ้นนั้นทันที หรือในกรณีที่เผยแพร่ภาพไปแล้วแต่มีการฟ้องร้องเกิดขึ้น ท่านจะต้องเป็นผู้รับผิดชอบในเนื้อหานั้นผู้เดียวถึงแม้จะมีการตรวจสอบจาก Myrakoko มาก่อนแล้วก็ตาม
6. การยกเลิกบัญชีผู้ใช้เมื่อมีการละเมิดลิขสิทธิ์
Myrakoko มีนโยบายเด็ดขาดที่จะยกเลิกบัญชีสมาชิกศิลปินได้ตลอดเวลา เมื่อท่านทำผิดกฎข้อบังคับ หรือละเมิดลิขสิทธิ์ของผู้อื่น โดยไม่จำเป็นต้องแจ้งให้ท่านทราบล่วงหน้า
หากท่านมีการยกเลิกหรือยุติบัญชีผู้ใช้ การขายผลงานของท่านก็จะถูกยกเลิกตามไปด้วย โดย Myrakoko จะไม่นำผลงานของท่านมาทำกิจกรรมใดๆ บนเว็บไซต์ต่ออีก และศิลปินรับทราบดีว่าเมื่อยกเลิกบัญชีผู้ใช้แล้ว จะไม่มีการคืนเงินค่าธรรมเนียมหรือค่าสมัครใดๆ ทั้งสิ้นด้วย
7. การชำระค่าสมัคร
Myrakoko มีการเรียกเก็บค่าสมัครสมาชิกเป็นจำนวนเงิน 495 บาท ต่ออายุการใช้งาน 3 ปี โดยบัญชีศิลปินมีผลตั้งเเต่เมื่อมีการเเจ้งชำระค่าสมัครเข้ามาในระบบเเละได้รับการอนุมัติเรียบร้อยเเล้ว หากท่านยังไม่ได้ชำระเเละเเจ้งค่าสมัครเข้ามาในระบบ ท่านจะยังไม่สามารถอัพโหลดผลงานได้ เนื่องจากเก็บค่าสมัครสมาชิกศิลปินเป็นการคัดกรองไม่ให้บัญชีสมาชิกศิลปินซึ่งเป็นบัญชีพิเศษสำหรับผู้ที่ต้องการจะถ่ายทอดผลงานจริง และเพื่อให้ Myrakoko ให้เป็นศูนย์รวมงานศิลป์คุณภาพ รวมไปถึงการป้องกันการปลอมแปลงบัญชีและข้อมูลต่างๆ ของท่านอีกด้วย ทั้งนี้คุณจะได้รับเสื้อสมาชิกจาก Myrakoko ซึ่งจะเป็นคุณภาพเดียวกับสินค้าที่ขาย
ขอสงวนการเปลี่ยนเเปลงค่าสมัครโดยไม่เเจ้งให้ท่านทราบล่วงหน้า
8. นโยบายผลตอบแทน
การโอนค่าตอบแทนและการหักค่าธรรมเนียม
การยอมรับเงื่อนไขในข้อตกลงของผู้ใช้นี้ จะรวมถึงการยอมรับเงื่อนไขในโครงสร้างค่าธรรมเนียม และผลตอบแทนต่างๆ ด้วย (โครงสร้างค่าตอบแทนปัจจุบัน) ซึ่งท่านยอมรับและเข้าใจดีว่าราคาขายสินค้าใดๆ บนเว็บอาจจะมีการปรับเปลี่ยนตามโปรโมชั่นด้วย
หากมิได้ระบุไว้เป็นอย่างอื่น ค่าธรรมเนียมทั้งหมดที่ใช้จะคิดเป็นเงินในสกุล “บาท” (ไทย) ซึ่งคุณต้องรับผิดชอบในการจ่ายค่าธรรมเนียมในการสมัครหรือภาษีอื่นๆ ที่เกี่ยวข้องในการใช้บริการเว็บไซต์ Myrakoko และการขายผลิตภัณฑ์
สำหรับผู้ถือบัญชีศิลปิน เมื่อมีการขายสินค้าเราจะมีการจ่ายผลตอบแทน ให้แก่ท่าน โดยมีเงื่อนไขดังนี้
8.1 ค่าตอบแทน
ศิลปินจะได้ค่าตอบแทนจากผลงานศิลปะ (Creative Pay) จำนวน 10% จากการจำหน่ายสินค้า ในราคาต่อชิ้น ทั้งนี้จะขึ้นอยู่กับราคาในช่วงโปรโมชั่นด้วย ยกตัวอย่างเช่น
หากมีการสั่งซื้อกระเป๋า ในราคา 790 บาท ศิลปินจะได้รับค่าตอบแทน 79 บาท และหากชิ้นนี้สามารถขายได้ภายในเดือนนั้นทั้งสิ้น 10 ใบ คุณจะได้รับ 790 บาท และเช่นกัน หากช่วงเวลานั้นมีการส่งเสริมการขายให้ลูกค้า ลด 20% ราคาขายกระเป๋าจะอยู่ที่ 632 บาท ศิลปินจะได้รับค่าออกแบบอยู่ที่ชิ้นละ 63 บาท
8.2 การหักรอบและช่องทางการโอน
ทุก ทุกวันสุดท้ายของแต่ละเดือน เราจะทำการตัดรอบรายได้ และจะโอนค่าตอบแทนในวันที่ 3-10 ของเดือนถัดไป ยกตัวเอย่างเช่น สินค้าถูกจำหน่ายไปวันที่ 15 มีนาคม และ 20 มีนาคม ทางเราจะตัดรอบรายได้ วันที่ 31 ของเดือนมีนาคมเเละเราจะโอนรายได้ให้คุณในช่วงวันที่ 3-10 เมษายน หากมีการขายสินค้าหลังจากวันที่ตัดรอบ รายได้ของคุณจะนำรวมไปอยู่ในรอบรายได้ถัดไป ทั้งนี้จะต้องมียอดการโอนขั้นต่ำ 300 บาทขึ้นไป / ครั้ง
ทั้งนี้ คุณสามารถแจ้งความประสงค์การโอนตามความสะดวกได้ 2 ช่องทาง ดังนี้
การโอนเงินผ่านธนาคารเป็นช่องทางหลักในการโอนรายได้ให้แก่ท่าน หากท่านประสงค์ที่จะรับเงินผ่านบัญชีธนาคาร ต้องมียอดการโอนขั้นต่ำเป็นเงินจำนวน 300 บาท/ครั้ง ซึ่งไม่มีค่าธรรมเนียมใดๆ และควรกรอกเลขบัญชีธนาคารที่ถูกต้องไว้ ในระบบ หากเกิดการผิดพลาด เนื่องจากการให้ข้อมูลผิด ทางเราจะไม่สามารถรับผิดชอบใดๆ ทั้งสิ้น
โอนผ่านบัญชี Paypal
ท่านจะต้องยอมรับเงื่อนไขการให้บริการของ Paypal ซึ่งเราจะทำการโอนทุกวันที่ 3-10 ของเดือนถัดไปหลังจากการตัดรอบรายได้ ทั้งนี้ ท่านอาจจะถูกหักค่าธรรมเนียมตามเงื่อนไขของ Paypal
หากคุณต้องการให้เราโอนรายได้ที่ไม่ได้อยู่ในช่วงเวลา ที่กำหนด จะมีค่าบริการ 50 บาท และจะใช้เวลาทำการประมาณ 7 วัน
ข้อมูลที่แสดงเกี่ยวกับการเงินต่างๆ เช่นเลขที่บัญชีธนาคาร รหัสไปรษณีย์ ของคุณที่คุณมอบให้กับเรา คุณมั่นใจแล้วว่าเป็นข้อมูลที่ถูกต้อง เพราะ Myrakoko จะไม่สามารถรับผิดชอบต่อความสูญเสียใดๆ หากเกิดกรณีที่มีการโอนผิดพลาดเนื่องจากข้อมูลที่ให้ไว้ดังกล่าวผิด ซึ่งจะถือว่าอยู่ในความรับผิดชอบของคุณ ทางเราจะไม่มีการจ่ายเงินทดแทนใดๆ ทั้งสิ้น และจะเก็บผลตอบแทนดังกล่าวไว้ภายใน 12 เดือน หากไม่มีการให้ข้อมูลใหม่อย่างถูกต้อง สิทธิ์ทุกอย่างจะเป็นโมฆะ
เราขอสงวนสิทธิ์ในการเปลี่ยนแปลงค่าบริการตามราคาขายจริง (ในอัตราเท่าเดิม) เนื่องจากการจัดทำโปรโมชั่น หรือการส่งเสริมกิจกรรมทางการตลาดใดๆ โดยที่ไม่มีการแจ้งให้ท่านทราบล่วงหน้า